Kriminalizacija

Kriminalizacija – veikos paskelbimas baudžiamąja, t. y. nusikaltimu.

Kriminalizuoja įstatytų leidėjas arba kitas kompetentingas teisėkūros subjektas (pvz., Bažnyčia kaip savo teisinę sistemą turinti organizacija bei kiti). Kriminalizacija pasireiškia kuriantis valstybėms arba plėtojantis visuomeniniams santykiams, kai būtina užpildyti baudžiamumo spragas įstatyme, kai pavojingos visuomenei veikos apskritai nėra teisės pažeidimai arba tam tikri teisiniai gėriai nepakankami ginami, veikas pripažįstant kaip ne tokias pavojingas ir už jas baudžiant civiline, drausmine ar administracine tvarka.

Kriminalizaciją lydi ir penalizacija – greta veikos įvardijimo kaip nusikalstama už jos padarymą baudžiamajame įstatyme yra nustatoma bausmė. Kai veika įstatymu paskelbiama nebepavojinga, ji yra dekriminalizuojama (dekriminalizacija), jos baudžiamumas yra panaikinamas, už anksčiau padarytas veikas kaltininkai nebėra baudžiami, dekriminalizacijos įstatymui įgavus teisinę galią.

Kriminologija